L-eks prim ministru Joseph Muscat irdoppja n-nefqa fuq konsulenzi għar-relazzjonijiet pubbliċi fl-aħħar sena tiegħu bħala Prim Ministru. Dan joħroġ minn figuri ppubblikati fil-Parlament mill-Prim Ministru Robert Abela, li juru li b'kollox mill-2013 'il quddiem, l-Uffiċċju tal-Prim Ministru nefaq aktar minn €1 miljun f'PR u komunikazzjoni. In-nefqa ta' Joseph Muscat fl-2019 kienet tlaħħaq is-somma ta' €234,636, imqabbla mal-ispiża ta' €126,936 li nefaq Robert Abela fl-ewwel sena tiegħu bħala Prim Ministru. Is-sena 2019 kien waħda turbulenti għall-Prim Ministru, bis-soċjetà ċivili torganizza protesta kuljum fil-Belt Valletta fix-xhur ta' Novembru u Diċembru, li wasslu lil Muscat iħabbar ir-riżenja tiegħu f'indirizz televiżiv fl-1 ta' Diċembru. Kollox beda fl-2018 meta r-Reuters kienet żvelat li sid ta' 17 Black kien Yorgen Fenech. F'Novembru 2018: Identifikat sid il-kumpanija 17 Black; jintalbu riżenji u investigazzjonijiet Fil-fatt in-nefqa f'PR u Komunikazzjoni mill-Uffiċċju tal-Prim Ministru bdiet tikber fl-2018 meta n-nefqa kienet €197,697. Il-Prim Ministru Robert Abela wkoll spiċċa taħt il-lenti tal-kritika għall-flus li nefaq f'konsulenzi u PR, meta minn mistoqsijiet parlamentari ġie żvelat li għall-ewwel konferenza tal-aħbarijiet organizzata mill-Gvern dwar l-ewwel pakkett finanzjarju għas-settur privat fi żmien il-Covid-19 kienet swiet madwar €13,000. Swiet €13,000 il-konferenza dwar miżuri tal-COVID-19 Dik il-konferenza tal-aħbarijiet li kienet saret fl-24 ta' Marzu fil-lukanda Excelsior fil-Furjana ġiet segwita minn pakkett ta' miżuri oħra li ġew imħabbra fit-8 ta' Ġunju u li kienet saret f'Sant Iermu swiet aktar minn €24,000. Din in-nefqa hi dwar konsulenza li ngħatat lill-Uffiċċju tal-Prim Ministru u ma tinkludix lill-entitajiet li jaqgħu taħt l-OPM, peress li Abela kien għamilha ċara fi tweġiba għall-mistoqsija parlamentari oħra li l-ebda entità u dipartiment fid-dekasteru tiegħu ma' nefqu flus f'konsulenzi fuq PR jew komunikazzjoni minn Marzu 2013 'l hawn. Din l-informazzjoni ngħatat għal mistoqsija parlamentari tad-Deputat Nazzjonalista Jason Azzopardi. It-tabella t'hawn turi n-nefqiet tal-Prim Ministru matul l-aħħar snin: Sena Nefqa 2013 €8,000 2014 €49,000 2015 €99,509 2016 €109,614 2017 €124,917 2018 €197,697 2019 €234,636 2020 €126,936 2021 €98,796 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60e6a23c13417_rand.td-a-rec-img{text-align:left}.td_uid_3_60e6a23c13417_rand.td-a-rec-img img{margin:0 auto 0 0}